ตำรวจแห่งชาติอาเซียน

**ตำรวจแห่งชาติอาเซียน** () หรือ **ตำรวจอาเซียน** เป็นหน่วยงานบังคับใช้กฎหมายของสมาคมประชาชาติแห่งเอเชียตะวันออกเฉียงใต้ (ASEAN) ก่อตั้งขึ้นเมื่อเดือนตุลาคม พ.ศ. 2524 ในรูปแบบการประชุม ปัจจุบันมีสำนักงานเลขาธิการตำรวจอาเซียนอยู่ที่กัวลาลัมเปอร์ ประเทศมาเลเซีย 

ตำรวจอาเซียน มีวัตถุประสงค์เพื่อเสริมสร้างความเป็นมืออาชีพของตำรวจ เสริมสร้างความร่วมมือในระดับภูมิภาคที่เข้มแข็งยิ่งขึ้นในด้านของตำรวจ ส่งเสริมมิตรภาพที่ยั่งยืนระหว่างเจ้าหน้าที่ตำรวจของประเทศสมาชิก

## ประวัติ

### การก่อตั้งตำรวจอาเซียน
ตำรวจอาเซียนมีจุดเริ่มต้นมาจากการประชุมหัวหน้าตำรวจอาเซียนครั้งแรกระหว่างวันที่ 21-24 ตุลาคม พ.ศ. 2524 ณ กรุงมะนิลา ประเทศฟิลิปปินส์ โดยมีประเทศร่วมประชุมและก่อตั้ง 5 ประเทศ ได้แก่ มาเลเซีย สิงคโปร์ อินโดนีเซีย ฟิลิปปินส์ และไทย ต่อมาในปี พ.ศ. 2526 ได้มีการรับรองแบบตราของตำรวจอาเซียนในการประชุมที่เมืองจาการ์ตา ประเทศอินโดนีเซีย

กองกำลังตำรวจบรูไนได้เข้าร่วมเป็นสมาชิกกับตำรวจอาเซียนพร้อมทั้งเข้าร่วมการประชุมที่เมืองกัวลาลัมเปอร์ ประเทศมาเลเซียในปี พ.ศ. 2527 ตำรวจเวียดนามเข้าร่วมตำรวจอาเซียนในปี พ.ศ. 2539 ในการประชุมที่เมืองกัวลาลัมเปอร์ ประเทศมาเลเซีย ตำรวจลาวและพม่าเข้าร่วมตำรวจอาเซียนในปี พ.ศ. 2541 ณ การประชุมที่ประเทศบรูไน และตำรวจกัมพูชาเข้าร่วมเป็นชาติสุดท้ายในการประชุม ณ เมืองย่างกุ้ง ประเทศพม่าในปี พ.ศ. 2543

### ก่อตั้งสำนักเลขาธิการ
ระหว่างการประชุมหัวหน้าตำรวจอาเซียน ณ เมืองบาหลี ประเทศอินโดนีเซียในปี พ.ศ. 2548  ได้มีการจัดตั้งคณะทำงานเพื่อพิจารณาความเป็นไปได้ในการจัดตั้งสำนักเลขาธิการถาวรของตำรวจอาเซียน และมีมติของสำนักเลขาธิการอาเซียนเป็นเอกฉันท์ในปี พ.ศ. 2551 ในสมัยประชุมที่ประเทศบรูไน เลือกกรุงกัวลาลัมเปอร์ ประเทศมาเลเซีย เป็นที่ตั้งของสำนักเลขาธิการถาวรของตำรวจอาเซียน และมีการรับรองข้อกำหนดการดำเนินงาน (Terms of Reference: TOR) การจัดตั้งสำนักเลขาธิการตำรวจอาเซียนในการประชุมเมื่อปี พ.ศ. 2552 ณ เมืองฮานอย ประเทศเวียดนาม

สำนักเลขาธิการตำรวจอาเซียน เปิดดำเนินการอย่างเป็นทางการเมื่อวันที่ 1 มกราคม พ.ศ. 2553

## สมาชิกและผู้สังเกตการณ์

### รัฐสมาชิก
หน่วยงานสมาชิกของตำรวจอาเซียน คือ หน่วยงานตำรวจของชาติสมาชิกสมาคมประชาชาติแห่งเอเชียตะวันออกเฉียงใต้ทั้ง 10 ประเทศ ประกอบไปด้วย

*  :
**  ตำรวจแห่งชาติกัมพูชา (พ.ศ. 2543)
*  :
**  สำนักงานตำรวจแห่งชาติ (ชาติก่อตั้ง พ.ศ. 2524)
*  :
**  กองกำลังตำรวจบรูไน (พ.ศ. 2527)
*  :
**  กองกำลังตำรวจพม่า (พ.ศ. 2541)
*  :
**  ตำรวจแห่งชาติฟิลิปปินส์ (ชาติก่อตั้ง พ.ศ. 2524)
*  :
**  ตำรวจแห่งชาติมาเลเซีย (ชาติก่อตั้ง พ.ศ. 2524)
*  :
**  กระทรวงป้องกันความสงบ (พ.ศ. 2541)
*  :
**  กองกำลังความมั่นคงสาธารณะประชาชนเวียดนาม (พ.ศ. 2539)
*  :
**  กองกำลังตำรวจสิงคโปร์ (ชาติก่อตั้ง พ.ศ. 2524)
*  :
**  ตำรวจแห่งชาติอินโดนีเซีย (ชาติก่อตั้ง พ.ศ. 2524)

### ผู้สังเกตการณ์
รัฐและองค์การผู้สังเกตการณ์ของตำรวจอาเซียน ประกอบไปด้วย

*  : 
** กองกำลังตำรวจฟิจิ (การประชุมครั้งที่ 36)
*  :
** ตำรวจแห่งชาติติมอร์-เลสเต (การประชุมครั้งที่ 34)
* สมาคมหัวหน้าตำรวจนานาชาติ (การรประชุมครั้งที่ 36)
* คณะกรรมการกาชาดระหว่างประเทศ (การประชุมครั้งที่ 35)
*  :
** สำนักงานสอบสวนกลาง (การประชุมครั้งที่ 37)
* ตำรวจคณะมนตรีความร่วมมือรัฐอ่าวอาหรับ (GCC-POL) (การประชุมครั้งที่ 39)
*  :
** ตำรวจม้าแคนาดา (การประชุมครั้งที่ 39)
*  : 
** กระทรวงมหาดไทยฝรั่งเศส (การประชุมครั้งที่ 39)
*  :
** ตำรวจสหพันธ์อาร์เจนตินา  (การประชุมครั้งที่ 40)
*  : 
** ตำรวจบังกลาเทศ (การประชุมครั้งที่ 40)
*  :
** อิตาลี (การประชุมครั้งที่ 40)
*  :
** กระทรวงมหาดไทยสหรัฐอาหรับเอมิเรตส์ (การประชุมครั้งที่ 40)

## กิจกรรมและปฏิบัติการร่วม

### การประชุม

การประชุมหัวหน้าตำรวจอาเซียนจะจัดขึ้นหมุนเวียนเป็นประจำทุกปีระหว่างประเทศสมาชิก โดยแต่ละประเทศสมาชิกจะส่งหัวหน้าตำรวจระดับสูงของชาติตนเข้าร่วมประชุมเพื่อหารือกันในประเด็นความมั่นคงและอาชญากรรมข้ามชาติร่วมกัน

### คณะกรรมการบริหารตำรวจอาเซียน
คณะกรรมการบริหารจะประกอบด้วยรองหัวหน้าคณะผู้แทนที่เข้าร่วมการประชุมใหญ่ประจำปี คณะกรรมการบริหารจะประชุมกันเป็นประจำทุกปีก่อนการประชุมใหญ่ ผู้อำนวยการบริหารของสำนักเลขาธิการตำรวจอาเซียนจะนำเสนอรายงานกิจกรรมต่าง ๆ ของตน รวมถึงประเด็นอื่น ๆ เกี่ยวกับผลการดำเนินงานทางการเงิน การจัดซื้อจัดจ้าง การบริการ และการควบคุมและการจัดการสัญญา ต่อคณะกรรมการบริหาร คณะกรรมการบริหารจะจัดทำรายงานสรุปกิจกรรมของสำนักเลขาธิการต่อหัวหน้าคณะผู้แทนในการประชุมและในการประชุมใหญ่

### เอกสารเผยแพร่
ตำรวจอาเซียนได้เผยแพร่เอกสารเผยแพร่ชื่อว่า *ASEANAPOL Bulletin* ซึ่งจัดทำและเผยแพร่โดยสำนักเลขาธิการตำรวจอาเซียนซึ่งตั้งอยู่ในมาเลเซีย

### เครือข่ายนิติวิทยาศาสตร์ตำรวจอาเซียน
เครือข่ายนิติวิทยาศาสตร์ตำรวจอาเซียนได้รับการเสนอให้จัดตั้งในการประชุมหัวหน้าตำรวจอาเซียนครั้งที่ 33 ณ เมืองพัทยา ประเทศไทย โดยที่ประชุมได้มีมติให้ประเทศไทยโดยสำนักงานตำรวจแห่งชาติเป็นเจ้าภาพในการประชุมคณะทำงาน และประชุม "คณะทำงานนิติวิทยาศาสตร์อาเซียน ครั้งที่ 1” (1st ASEANAPOL Working Group meeting on the Need) ณ โรงแรมแมนดาริน กรุงเทพมหานคร เมื่อวันที่ 26-27 มีนาคม พ.ศ. 2557 และมีการสร้าง “เครือข่ายนิติวิทยาศาสตร์ตำรวจอาเซียน” (ASEAN Police Forensic Science Network: APFSN) และมีมติรับรองในการประชุมหัวหน้าตำรวจอาเซียนครั้งที่ 34 ณ กรุงมะนิลา ประเทศฟิลิปปินส์

### ระบบศูนย์ข้อมูลตำรวจอาเซียน
ระบบศูนย์ข้อมูลตำรวจอาเซียน (Electronic-ASEANAPOL Database System (e-ADS) เป็นระบบสำหรับแลกเปลี่ยนข้อมูลกันระหว่างหน่วยงานตำรวจที่มีความปลอดภัยสูง ซึ่งรุ่นแรกเริ่มใช้งานมาตั้งแต่ปี พ.ศ. 2549 และได้พัฒนาเพื่อยกระดับและเพิ่มประสิทธิภาพและใช้ชื่อว่า e-ADS 2.0 ในรุ่นต่อมา พัฒนาโดยบริษัท ST Electronics ซึ่งมีประสิทธิภาพสูงกว่ารุ่นแรก และมีเมนูใช้งานที่เพิ่มขึ้นสำหรับการสืบค้นและประสานงานระหว่างกันในการป้องกันและแก้ไขปัญหาอาชญากรรม ยาเสพติด การก่อการร้าย และอาชญากรรมไซเบอร์

## สำนักเลขาธิการตำรวจอาเซียน
สำนักเลขาธิการตำรวจอาเซียน (ASEANAPOL Secretariat) มีที่ตั้งสำนักงานใหญ่อยู่ที่กรุงกัวลาลัมเปอร์ ประเทศมาเลเซีย บริหารงานโดยผู้แทนจากประเทศสมาชิกหมุนเวียนกันมาปฏิบัติหน้าที่ ประกอบไปด้วย ผู้อำนวยการบริหาร 1 ตำแหน่ง มีวาระคราวละ 2 ปี และผู้อำนวยการ 2 ตำแหน่ง มีวาระคราวละ 3 ปี โดยสำนักเลขาธิการตำรวจอาเซียนเริ่มดำเนินงานอย่างเป็นทางการเมื่อวันที่ 1 มกราคม พ.ศ. 2553

### กรรมการสำนักเลขาธิการตำรวจอาเซียน
กรรมการสำนักเลขาธิการตำรวจอาเซียนจะได้รับการแต่งตั้งในการประชุมหัวหน้าตำรวจอาเซียน โดยไการเสนอชื่อแบบหมุนเวียนตามลำดับตัวอักษร มีวาระการดำรงตำแหน่ง 2 ปี ผู้อำนวยการบริหารสำนักเลขาธิการจะต้องเป็นข้าราชการตำรวจอาวุโสตั้งแต่ระดับพลตำรวจจัตวาขึ้นไปหรือเทียบเท่า ผู้อำนวยการบริหารจะได้รับความช่วยเหลือจากผู้อำนวยการฝ่ายกิจการตำรวจ และผู้อำนวยการฝ่ายแผนและโครงการ ซึ่งจะเป็นเจ้าหน้าที่ตำรวจอาวุโสที่มียศพันตำรวจเอกขึ้นไปหรือเทียบเท่า

## การประชุมหัวหน้าตำรวจอาเซียน
**การประชุมหัวหน้าตำรวจอาเซียน** (ASEANAPOL Conference) เป็นกิจกรรมการประชุมในกิจการตำรวจของประเทศสมาชิกอาเซียน เริ่มขึ้นครั้งแรกในปี พ.ศ. 2524 ณ กรุงมะนิลา ประเทศฟิลิปปินส์ 

การประชุมดังกล่าวจัดขึ้นในระดับพหุภาคี และประเทศซึ่งเป็นผู้สังเกตการณ์ของตำรวจอาเซียน และประเทศคู่เจรจาของอาเซียน เพื่อให้ประเทศสมาชิกได้หารือเกี่ยวกับการร่วมมือป้องกันอาชญากรรมข้ามชาติต่าง ๆ ทั้งการแลกเปลี่ยนข้อมูล วิธีการ และขั้นตอนปฏิบัติ

### โครงสร้างการประชุม
การประชุมหัวหน้าตำรวจอาเซียน แบ่งออกเป็นหลายส่วน ได้แก่

* การประชุมระดับระหว่างหัวหน้าคณะหัวหน้าตำรวจอาเซียน
* การประชุมระดับระหว่างหัวหน้าคณะหัวหน้าตำรวจอาเซียน และหัวหน้าตำรวจประเทศคู่เจรจากับอาเซียน (จีน, เกาหลีใต้, ญี่ปุ่น, ออสเตรเลีย และนิวซีแลนด์)
* การประชุมกลุ่มย่อย เอ - ซี (Commission A - C) ในประเด็นต่าง ๆ ดังนี้
** กลุ่มย่อยเอ ในประเด็นปัญหาอาชญากรรมหลักส่วนของยาเสพติด การก่อการร้าย การค้าอาวุธผิดกฎหมาย การค้ามนุษย์ และอาชญากรรมทางทะเล
** กล่มย่อยบี ในประเด็นปัญหาอาชญากรรมทางเศรษฐกิจ เกี่ยวกับธนาคาร อาชญากรรมทางคอมพิวเตอร์ การปลอมแปลงบัตรเครดิต หนังสือเดินทาง และการฉ้อโกงระหว่างประเทศ
** กลุ่มย่อยซี ในประเด็นการดำเนินงานด้านเครือข่ายอื่น ๆ เช่น ระบบศูนย์ข้อมูลตำรวจอาเซียน ความร่วมมือระหว่างประเทศในทางอาญา การแลกเปลี่ยนบุคลากรตำรวจ และการออกแถลงการร่วม
* การประชุมคณะทำงานต่าง ๆ
* กิจกรรมร่วมกันเพื่อเสริมสร้างความสัมพันธ์ เช่น การแข่งขันยิงปืน กีฬากอล์ฟ

### ประเทศเจ้าภาพ
การประชุมหัวหน้าตำรวจอาเซียน ประกอบไปด้วยประเทศเจ้าภาพ ดังนี้

## ดูเพิ่ม

* สมาคมประชาชาติแห่งเอเชียตะวันออกเฉียงใต้
* องค์การตำรวจอาชญากรรมระหว่างประเทศ

## อ้างอิง

## แหล่งข้อมูลอื่น

* 
* 
* 

หมวดหมู่:ก่อตั้งในประเทศฟิลิปปินส์ในปี พ.ศ. 2524
หมวดหมู่:องค์กรเกี่ยวข้องกับสมาคมประชาชาติแห่งเอเชียตะวันออกเฉียงใต้
หมวดหมู่:การสืบสวนอาชญากรรม
หมวดหมู่:หน่วยงานของรัฐที่ก่อตั้งในปี พ.ศ. 2524
หมวดหมู่:องค์การในกัวลาลัมเปอร์
หมวดหมู่:หน่วยงานบังคับใช้กฎหมายระหว่างประเทศ